**Ministru kabineta noteikumu “Grozījumi Ministru kabineta 2017.gada 25.aprīļa noteikumos Nr.225 “Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2019.gada 22.maija rīkojumu Nr.247 apstiprinātā “Uzņēmējdarbības vides pilnveidošanas pasākumu plāna 2019.-2022.gadam” 4.10.3.pasākums – nosacījums par komandējuma izdevumiem izmaksātās atlīdzības uzskatīšanu par daļu no finanšu līdzekļiem, kas nepieciešami ārzemniekam – starptautisko pārvadājumu veicējam, lai uzturētos Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada laikā un 2019.gada sākumā Ārvalstu investoru padome Latvijā, kā arī citas organizācijas, kas pārstāv darba devējus Latvijā, piemēram, Latvijas Tirdzniecības un rūpniecības kamera, ir norādījušas uz darbaspēka trūkumu Latvijā un nepieciešamību risināt šo problēmu, kā vienu no iespējamajiem pasākumiem minot dažādu birokrātisko šķēršļu novēršanu ārvalstu darbaspēka piesaistīšanai. Kā viens no šķēršļiem sekmīgai konkurencei gan iekšējā, gan ārējā tirgū tiek minēts atalgojums, kāds jānodrošina trešās valsts darba ņēmējam. Darba devēji uzskata, ka, nosakot par pienākumu jebkuram nodarbinātajam darba samaksu nodrošināt atbilstoši vidējai darba algai valstī, tiek radīta nevienlīdzīga situācija attiecībā uz dažādām tautsaimniecības nozarēm, jo atsevišķās tautsaimniecības nozarēs vidējā darba samaksa nesasniedz vidējās darba samaksas valstī līmeni. Nosakot nepieciešamo finanšu līdzekļu apjomu atbilstoši vidējās algas apmēram nozarē, tiktu ievērotas atšķirības starp tautsaimniecības nozarēm, saglabājot to konkurētspēju. Papildus jānorāda, ka ārzemniekam nodrošināmo finanšu līdzekļu apjoms joprojām saglabātos pietiekami augsts, lai nodarbinātie ārzemnieki spētu nodrošināt savu uzturēšanos. Šobrīd zemākais vidējās algas apmērs ir reģistrēts apģērbu ražošanas nozarē – 615 EUR, kas par 43% pārsniedz minimālās algas apmēru, līdz ar to nav uzskatāms, ka šāda finanšu līdzekļu apmēra noteikšana radītu risku drošībai, jo ārvalstu darba ņēmēji nespētu nodrošināt savu uzturēšanos Latvijas Republikā. Satiksmes ministrija un Latvijas Autopārvadātāju asociācija vairākkārt vērsusies pie Iekšlietu ministrijas ar lūgumu uzskatīt arī par komandējuma izdevumiem izmaksāto atlīdzību uzskatīt par daļu no finanšu līdzekļiem, kas nepieciešami ārzemniekam, lai uzturētos Latvijā. Nosakot pienākumu izmaksāt darba samaksu atbilstoši vidējās darba samaksas apmēram valstī, autopārvadājumu nozare zaudē konkurētspēju, salīdzinot ar citās valstīs esošo kārtību, kas šādus noteikumus neparedz. Projektā paredzēts:1. trešās valsts pilsonim nodrošināmās darba samaksas apjomu noteikt atbilstoši vidējai darba samaksai attiecīgajā nozarē;
2. starptautiskos pārvadājumus nodrošinošajiem trešo valstu pilsoņiem arī kompensāciju par darba braucienu izdevumiem uzskatīt par daļu no nepieciešamo finanšu līdzekļu apjoma. Regulējums attiecināts tikai uz starptautiskos pārvadājumus veicošo transportlīdzekļu apkalpes locekļiem, jo šīs nozares darba specifika saistīta ar strādājošo pastāvīgu atrašanos komandējumos, turklāt šādiem trešo valstu pilsoņiem Latvijā nepieciešamo finanšu līdzekļu apmērs var būt salīdzinoši mazāks kā citās nozarēs strādājošajiem, jo viņi uzturas Latvijas Republikas teritorijā proporcionāli nelielu laika periodu.

“Uzņēmējdarbības vides pilnveidošanas pasākumu plāna 2019.-2022. gadam” 4.10.3. punkts paredz, ka, izstrādājot grozījumus finanšu līdzekļu noteikumos, nepieciešams izvērtēt, vai netiek pārkāptas Eiropas Parlamenta un Padomes 1996. gada 16. decembra direktīvas 96/71/EK par darba ņēmēju norīkošanu darbā pakalpojumu sniegšanas jomā Eiropas Parlamenta un Padomes 2018. gada 28. jūnija direktīvas (ES) 2018/957, ar ko groza Direktīvu 96/71 par darba ņēmēju norīkošanu darbā pakalpojumu sniegšanas jomā, prasības. Ievērojot to, ka normatīvā akta projektā saglabātas trešo valstu pilsoņu tiesības saņemt Latvijas Republikā noteikto darba samaksu un normatīvajos aktos paredzēto izdevumu par dienesta braucieniem atlīdzību, projekts nav pretrunā direktīvas 96/71/EK prasībām. Papildus jāuzsver, ka regulējums paredz trešo valstu pilsoņiem līdzvērtīgu attieksmi darba samaksas ziņā ar Latvijas pilsoņiem un pastāvīgajiem iedzīvotājiem. Regulējums neietekmē darbinieku aizsardzību un sociālās garantijas. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārzemnieki (trešo valstu pilsoņi), kas vēlas uzturēties Latvijā kā nodarbinātie un viņu darba devēji. 2018.gadā trešo valstu pilsoņiem piešķirtas 11359 tiesības uz nodarbinātību, tajā skaitā – 4186 gadījumos – saistībā ar starptautisko pārvadājumu veikšanu.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums atvieglos administratīvo slogu darba devējiem, kas uzaicina trešo valstu pilsoņus.  |
| 3. | Administratīvo izmaksu monetārs novērtējums | Administratīvās izmaksas Pilsonības un migrācijas lietu pārvaldei saistībā ar darba devēju iesniegto ielūgumu un izsaukumu pieteikumu izskatīšanu: C (pieteikuma pieņemšana, pārbaude informācijas sistēmās, lēmuma pieņemšana) = (atalgojums 5,92 euro/h x 0,5h) x (10 000 pieteikumu gadā x 1 pieteikums) = 29 600 *euro*). Administratīvās izmaksas darba devējam: C (ierašanās Pilsonības un migrācijas lietu pārvaldē pieteikuma iesniegšanai) = (atalgojums 4,47 euro/h x 3h) x (5000 pieteikumu gadā (vienā pieteikumā var būt iekļautas vairākas personas) x 1 procedūra gadā) = 67 050 *euro*).Administratīvās izmaksas kopā: 96 650 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2006. gada 20. decembra Regula Nr. 1893/2006/EK, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2006. gada 20. decembra Regula Nr. 1893/2006/EK, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1893/2006/EK 2.pants | Noteikumu projekta 1. un 2.punkts | Atbilst pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Normatīvā akta projekts nepārņem Regulas 1893/2006/EK prasības, Regula 1893/2006/EK izmantota, lai normatīvā akta projekta tekstā dotu atsauci uz tajā iekļauto saimnieciskās darbības nozaru klasifikāciju.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība” 2019. gada 10. maijā. |
| 3. | Sabiedrības līdzdalības rezultāti | Par projektu saņemti komentāri:1. Ārvalstu investoru padome Latvijā (FICIL) atbalsta sagatavoto projektu, vienlaikus izsakot priekšlikumu noteikt ārzemniekam nepieciešamo līdzekļu apmēru atbilstoši tautsaimniecības nozares vidējam atalgojumam tikai tajās nozarēs, kurās akūti trūkst mazāk kvalificēta darbaspēka.

Priekšlikumu šobrīd nav iespējams ņemt vērā, jo vispirms nepieciešams Imigrācijas likumā iekļaut deleģējumu Ministru kabinetam izdot Ministru kabineta noteikumus, kuros šādas nozares būtu uzskaitītas.1. Latvijas Būvuzņēmēju partnerība ierosinājusi tajās nozarēs, kurās noslēgta ģenerālvienošanās, kas nosaka minimālo algu nozarē, noteikt ārzemniekam nepieciešamo līdzekļu apmēru atbilstoši ģenerālvienošanās norādītajam minimālās algas apmēram.

Priekšlikums ņemts vērā.1. AS “Latvijas Balzams” un AS “Emergn” ierosina noteikt ārzemniekam nepieciešamo līdzekļu apmēru atbilstoši profesijai, nevis nozarei.

Priekšlikums nav ņemts vērā, jo šobrīd nav pieejams oficiāls un metodoloģiski pamatots datu apkopojums par darba samaksu sadalījumā pa profesijām.1. “Skrastiņu Juridiskais Birojs” ierosina ārzemniekam par viesnīcu vai kopmītni atlīdzinātos izdevumus neaplikt ar algas nodokli.

Priekšlikums nav ņemams vērā projekta kontekstā, šis jautājums jārisina, izstrādājot nodokļu jomu regulējošos normatīvos aktus.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze, Latvijas Republikas diplomātiskās un konsulārās pārstāvniecības ārvalstīs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

I.Briede 67219546

ilze.briede@pmlp.gov.lv